CELEX: 32011R0410
Language: lv
Date: 2011-04-27 00:00:00
Title: Komisijas Īstenošanas regula (ES) Nr. 410/2011 ( 2011. gada 27. aprīlis ), ar kuru groza Regulu (EK) Nr. 259/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem

28.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 108/24
            
         KOMISIJAS ĪSTENOŠANAS REGULA (ES) Nr. 410/2011
   (2011. gada 27. aprīlis),
   ar kuru groza Regulu (EK) Nr. 259/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 42. panta 8.b punktu,
   apspriedusies ar Eiropas Datu aizsardzības uzraudzītāju,
   tā kā:
   
               (1)
            
            
               Spriedumā apvienotajās lietās C-92/09 un C-93/09 (2) attiecībā uz pienākumu publicēt informāciju par Eiropas lauksaimniecības fondu līdzekļu saņēmējiem Eiropas Savienības Tiesa secināja, ka nav samērīgi publicēt fizisko personu personiska rakstura datus, neieviešot atšķirību pēc tādiem būtiskiem kritērijiem kā laikposmi, kad tās šādus atbalstus saņēmušas, biežums vai atbalsta veids un svarīgums. Attiecīgi, ar to saistītos noteikumus Tiesa pasludināja par spēkā neesošiem. Ņemot vērā fizisko personu intereses, proti, lai to personas dati būtu aizsargāti, kā arī lai panāktu vienotību, cenšoties sasniegt dažādos mērķus, kas izvirzīti, nosakot pienākumu publicēt informāciju par Eiropas Lauksaimniecības un garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem, kā noteikts Komisijas Regulā (EK) Nr. 259/2008 (3), ir jāparedz, ka šis pienākums uz fiziskām personām neattiecas.
            
         
               (2)
            
            
               Tāpēc pārredzamības labad Regula (EK) Nr. 259/2008 ir oficiāli jāgroza, kamēr Eiropas Parlaments un Padome nav pieņēmuši jaunu režīmu, kurā būs ņemti vērā Tiesas formulētie iebildumi.
            
         
               (3)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 259/2008 1. pantu groza šādi:
   
               1)
            
            
               panta 1. punktu groza šādi:
               
                           a)
                        
                        
                           ievada teikumu aizstāj ar šādu:
                           “1.   Regulas (EK) Nr. 1290/2005 44.a pantā minētajā publikācijā attiecībā uz saņēmējiem, kas ir juridiskas personas, iekļauj šādu informāciju:”;
                        
                     
                           b)
                        
                        
                           punkta a) apakšpunktu svītro;
                        
                     
                           c)
                        
                        
                           punkta b) un c) apakšpunktu aizstāj ar šādiem:
                           
                                       “b)
                                    
                                    
                                       pilns reģistrētais nosaukums, ja saņēmēji ir juridiskas personas, kurām ir autonoma tiesībsubjektība saskaņā ar attiecīgās dalībvalsts tiesību aktiem;
                                    
                                 
                                       c)
                                    
                                    
                                       pilns reģistrētais vai citā veidā oficiāli atzīts apvienības nosaukums, ja saņēmēji ir fizisku vai juridisku personu apvienības, kurām nav savas tiesībsubjektības;”;
                                    
                                 
                     
         
               2)
            
            
               panta 2. punktu aizstāj ar šādu:
               “2.   Par juridiskām personām dalībvalstis var publicēt sīkāku informāciju, nekā paredzēts 1. punktā.”
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 27. aprīlī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 209, 11.8.2005., 1. lpp.
   
      (2)  Tiesas 2010. gada 9. novembra spriedums apvienotajās lietās C-92/09 un C-93/09 Volker und Markus Schecke GbR un Hartmut Eifert/Land Hessen; Krājumā vēl nav publicēts.
   
      (3)  OV L 76, 19.3.2008., 28. lpp.